Līgums Nr. B3-2022/74
par elektropreču piegādi 
Rīgā,
DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS
SIA „Rīgas Austrumu klīniskā universitātes slimnīca”, reģistrācijas Nr. 40003951628, kuru saskaņā ar statūtiem un valdes 2021.gada 5.janvāra lēmumu Nr. V1/01-01/21/1 pārstāv valdes loceklis Kaspars Plūme, turpmāk – Pasūtītājs, no vienas puses, un
Sabiedrība ar ierobežotu atbildību "P.E.M. Tehnoloģijas", reģistrācijas Nr. 40203093310, juridiskā adrese Skolas iela 32A - 45, Jūrmala, LV-2016, kuru pārstāv valdes loceklis Jānis Matuzānis, turpmāk – Izpildītājs, no otras puses,
abi kopā un katrs atsevišķi turpmāk saukti Puses vai Puse,
[bookmark: _GoBack]Pusēm ņemot vērā, ka Izpildītājs ir atzīts par uzvarētāju Pasūtītāja rīkotās ārkārtas iepirkuma procedūras “Mēbeļu, saimniecības un elektropreču piegāde Covid-19 telpu aprīkošanai Juglas ielā 20, Rīgā”, ID Nr. RAKUS 2021/159K, 3.daļā “Elektropreču piegāde”, turpmāk Iepirkuma procedūra,
noslēdz šādu līgumu, turpmāk – Līgums:

1. LĪGUMA PRIEKŠMETS
Saskaņā ar Līguma noteikumiem, Tehnisko – finanšu piedāvājumu (Līguma 1.pielikums) un atbilstoši spēkā esošajiem normatīvajiem aktiem:
1.1. Izpildītājs apņemas piegādāt elektropreces (turpmāk – Prece) Pasūtītāja norādītajās telpās, bet Pasūtītājs apņemas pieņemt īpašumā un samaksāt par Preci.
1.2. Izpildītājs pārdod un piegādā Preces piecu dienu laikā no pasūtījuma dienas.
1.3. Izpildītājs nodrošina Precei 24 (divdesmit četru) mēnešu garantiju. 

2. LĪGUMA SUMMA UN NORĒĶINU KĀRTĪBA
2.1. Līguma kopējā summa ir EUR 5 098.95 (pieci tūkstoši deviņdesmit astoņi euro un 95 centi) bez PVN. PVN tiek maksāts papildus saskaņā ar spēkā esošo nodokļa likmi. Līguma kopēja summa nevar tikt palielināta visā Līguma spēkā esamības laikā.
2.2. Līgumam pievienotajā Izpildītāja Finanšu piedāvājumā norādītajās Preces cenās ir ietvertas visas izmaksas, kas saistītas ar Preces vērtību, piegādi, transporta izdevumiem, kā arī nodokļi (izņemot – PVN), nodevas, izmaksas, kas saistītas ar Preces ražošanu, komplektēšanu un garantijas saistību izpildi un citas ar Līguma savlaicīgu un kvalitatīvu izpildi saistītas izmaksas. 
2.3. [bookmark: _Hlk92867764]Par Līguma noteikumiem atbilstošu un faktiski piegādātu Preci Pasūtītājs samaksā Izpildītājam 30 (trīsdesmit) dienu laikā pēc tam, kad ir izpildījušies visi turpmākie nosacījumi: 
2.3.1. [bookmark: _Hlk92867779]Pasūtītājs ir parakstījis Izpildītāja sagatavoto, parakstīto un iesniegto Preces nodošanas – pieņemšanas aktu;
2.3.2. Izpildītājs ir iesniedzis Pasūtītājam atbilstošu rēķinu. Rēķina izrakstīšanas pamats ir Pušu parakstīts Preces nodošanas – pieņemšanas aktu. 
2.4. Puses vienojas, ka Izpildītājs iesniedz rēķinu, nosūtot to uz Pasūtītāja elektroniskā pasta adresi rekini@aslimnica.lv. Izpildītājs, sagatavojot rēķinu, tajā iekļauj informāciju par Līguma datumu, numuru, Pakalpojumu. Līdz brīdim, kamēr Izpildītājs nav iekļāvis rēķinā šajā punktā noteikto informāciju, uzskatāms, ka Izpildītājs rēķinu nav iesniedzis. 
2.5. Par rēķina apmaksas dienu tiek uzskatīta diena, kad Pasūtītājs ir pārskaitījis naudu uz Izpildītāja bankas norēķinu kontu. 
2.6. Pasūtītājs ir tiesīgs ieturēt līgumsodu un zaudējumus, kas Pasūtītājam radušies Līgumā noteiktajos gadījumos no Izpildītāja jebkura maksājuma, kas Izpildītājam pienākas, pamatojoties uz šo Līgumu, pirms tā izmaksas Izpildītājam.

3. PRECES PIEGĀDES KĀRTĪBA
3.1. Izpildītājs piegādā Preces Pasūtītāja adresē – Pasūtītāja norādītajās telpās saskaņā ar Līguma 1.2.punktu. Konkrētu piegādes laiku Izpildītājs iepriekš saskaņo ar Pasūtītāja kontaktpersonu Līguma izpildes laikā.
3.2. Izpildītājs nodod un Pasūtītāja kontaktpersona Līguma izpildes laikā pieņem Preci, parakstot divpusēju nodošanas–pieņemšanas aktu (turpmāk – Akts). Vienlaicīgi ar Preces nodošanu, Izpildītājs iesniedz ar Preces kvalitāti saistītos un Preces komplektācijā ietilpstošos materiālus (dokumentāciju, instrukcijas u.c.). 
3.3. Piecu darba dienu laikā pēc Preces piegādes dienas Pasūtītājs pārbauda Preces atbilstību Līguma noteikumiem un paraksta Aktu vai atdod to Izpildītājam neparakstītu, rakstveidā norādot tā neparakstīšanas iemeslus. Atteikumā parakstīt Aktu Pasūtītāja norāda konstatētās nepilnības. Izpildītājs novērš nepilnības par saviem līdzekļiem Pušu noteiktajā termiņā. Ja Puses nespēj panākt vienošanos par konstatēto nepilnību novēršanas termiņu, Izpildītāja pienākums ir novērst konstatētās nepilnības 10 (desmit) darba dienu laikā no atteikuma parakstīt Aktu iesniegšanas dienas Izpildītājam. Pasūtītāja neparakstītu Aktu un atteikumu parakstīt Aktu, kurā ir norādīti Akta neparakstīšanas iemesli, nosūta Izpildītājam trīs darba dienu laikā no Akta iesniegšanas dienas Pasūtītājam, ja minētajā trīs darba dienu termiņā Pasūtītājs nav parakstījis Aktu, kā arī nav nosūtījis Izpildītājam neparakstītu Aktu un atteikumu parakstīt Aktu, uzskatāms, ka Prece ir pieņemta 5. (piektajā) darba dienā no Akta iesniegšanas dienas Pasūtītājam. 
3.4. Ja Puses nevar vienoties par Preces atbilstību Līguma noteikumiem, proti, Pusēm ir domstarpības par Pasūtītāja izvirzītajām pretenzijām par Preces neatbilstību Līguma noteikumiem, tās pieaicina neatkarīgu ekspertu no atzītu attiecīgās darbības jomas speciālistu vidus atzinuma sniegšanai. Par pieaicināmo ekspertu atzinuma sniegšanai Puses vienojas ar nosacījumu, ka pieaicinātais neatkarīgais eksperts būs vispāratzīts lietpratējs (speciālists) jomā, par kuru Pusēm ir radušās domstarpības.
3.5. Risks par Preces saglabāšanu pāriet uz Pasūtītāju no Akta parakstīšanas brīža vai 5. (piektajā) darba dienā no Akta iesniegšanas dienas Pasūtītājam, ja Līguma 3.3.punktā minētajā termiņā Pasūtītājas nav parakstījis Aktu, kā arī nav nosūtījis Izpildītājam neparakstītu Aktu un atteikumu parakstīt Aktu. 
3.6. Pasūtītājam nav tiesību lietot Preci līdz Preces pieņemšanai šajā Līgumā noteiktajā kārtībā. 
3.7. Izpildītājs apņemas Preces piegādes darbu veikšanas laikā iespēju robežās nodrošināt ēkā atrodošās medicīnas iestādes normālu darbu, neaizsprostojot kāpnes, ieejas ēkā, neradot pārmērīgu troksni, vibrāciju, traucējumus elektropiegādē, u.tml. traucējumus.
3.8. [bookmark: _Hlk92868008]Piegādes termiņu Puses var grozīt ar rakstisku papildu vienošanos. Pamats piegādes termiņa grozīšanai var būt:
3.8.1. [bookmark: _Hlk92868014]Pušu sastādīts akts, kurā konstatēti tādi objektīvie apstākļi, kurus Puses nevarēja ietekmēt, un kuru dēļ izpilde tikusi apgrūtināta vai padarīta uz laiku neiespējama (piemēram, bet ne tikai – tiek kavēta Pasūtītāja remontējamo telpu grupu nodošana ekspluatācijā u.tml.).
3.8.2. [bookmark: _Hlk92868019]nepieciešamība nodrošināt Pasūtītāja darbības nepārtrauktību.

4. PRECES GARANTIJA
4.1. Kvalitatīva Prece Līguma izpratnē ir Prece, kas atbilst Līguma noteikumiem, tajā skaitā Tehniskajai specifikācijai, Preces ražotāja standartiem un likumos un citos normatīvajos aktos noteiktām prasībām attiecībā uz Preces kvalitāti.
4.2. Izpildītājs nodrošina Preces garantiju 24 (divdesmit četru) mēnešu laikā no Akta parakstīšanas brīža. Garantijas attiecas uz ražošanas, materiālu defektiem. Tās neattiecas uz Preces nodilumu, smērējumiem, nevērīgas, nepareizas un nepiemērotas ekspluatācijas rezultātā radušies bojājumiem.
4.3. Garantijas termiņa laikā atklātos Preces ražošanas trūkumus, kurus nevarēja atklāt to pieņemšanas brīdī, Izpildītājs novērš piecu darba dienu laikā no bojājuma pieteikšanas brīža bez maksas. Gadījumā, ja Preces bojājuma novēršanai ir nepieciešams laiks, kas ilgāks par piecām darba dienām, bojāto Preci aizstāj ar citu līdzvērtīgu. Lēmumu par defektu novēršanu vai Preces nomaiņu pieņem Izpildītāja tehniskais speciālists.
4.4. Par garantijas termiņa laikā atklātiem Preces defektiem Pasūtītājs sastāda aktu.

5. PUŠU TIESĪBAS UN PIENĀKUMI
5.1. Pasūtītāja tiesības:
5.1.1. pārbaudīt Preces atbilstību visām Tehniskajā specifikācijā minētajām prasībām;
5.1.2. pārbaudīt Izpildītāja Preces dokumentācijas pilnīgumu un derīgumu, ražotāja garantijas nosacījumus;
5.1.3. pirms Preces nodošanas, ja Precei konstatētas nepilnības, sagatavot Aktu, kurā norādītas konstatētās nepilnības un termiņš to novēršanai;
5.1.4. pieņemot Preci, pieaicināt neatkarīgus ekspertus no speciālistu vidus. Ar eksperta pieaicināšanu saistītos izdevumus sedz tā Puse, uz kuras viedokļa nepamatotību domstarpību gadījumā norāda eksperta atzinums;
5.1.5. nepieņemt Preci, ja tā neatbilst Līguma noteikumiem;
5.1.6. pieprasīt informāciju par Līguma izpildes gaitu.
5.2. Pasūtītāja pienākumi:
5.2.1. nodrošināt Izpildītājam brīvu pieeju un darba vidi Preces piegādei;
5.2.2. pieņemt Preci, ja tā piegādāta saskaņā ar Līguma noteikumiem;
5.2.3. lietot Preces atbilstoši to ekspluatācijas noteikumu prasībām;
5.2.4. veikt maksājumus saskaņā ar Līgumā noteikto samaksas kārtību;
5.2.5. piedalīties Preces nodošanā un pieņemšanā.
5.3. Izpildītāja tiesības:
5.3.1. saņemt samaksu par Preci, kas ir piegādāta saskaņā ar Līguma noteikumiem;
5.3.2. ja Preču piegādes procesā Izpildītājam ir radušies fiziski šķēršļi vai apstākļi, kurus tas iepriekš nevarēja paredzēt, tad tam ir tiesības, vispirms saskaņojot ar Pasūtītāju iepriekš minēto šķēršļu likvidēšanas metodi un izmaksas, saņemt Preču piegādes termiņa pagarinājumu, kas atbilst šo fizisko šķēršļu vai apstākļu darbības ilgumam. Par tādiem šķēršļiem un apstākļiem Līdzēji uzskata jebkādu Preču piegādes pārtraukšanu, kas rodas Pasūtītāja saistību nepildīšanas rezultātā, bet ne gadījumā, kad Izpildītājs neievēro normatīvo aktu prasības vai šī Līguma noteikumus.
5.4. Izpildītāja pienākumi:
5.4.1. veikt Preču piegādi piecu dienu laikā no Pasūtītāja pasūtījuma izdarīšanas brīža un segt ar to saistītās izmaksas;
5.4.2. veikt Preču piegādi Pasūtītāja uzraudzībā un Pušu saskaņotā laikā
5.4.3. iepazīstināt Pasūtītāju ar patiesu un pilnīgu informāciju par Preces kvalitāti, ražotāja garantijas noteikumiem un tehniskās ekspluatācijas noteikumiem;
5.4.4. Līguma prasībām neatbilstošas Preces piegādes gadījumā apmainīt to pret jaunu, Līguma prasībām atbilstošu Preci;
5.4.5. sniegt garantiju un nodrošināt Pasūtītājam iespēju veikt garantijas remontu Preces atrašanās vietā;
5.4.6. pēc Pasūtītāja pieprasījuma vai savas iniciatīvas sniegt informāciju par Līguma izpildes gaitu.
5.4.7. Preces piegādes darbu veikšanas laikā iespēju robežās nodrošināt ēkā atrodošās medicīnas iestādes normālu darbu, neaizsprostojot kāpnes, ieejas ēkā, neradot pārmērīgu troksni, vibrāciju, traucējumus elektropiegādē, u.tml. traucējumus.
5.4.8. rūpīgi izturēties pret Pasūtītāju īpašumu. Gadījumā, ja Līguma saistību pildīšanas laikā tiek nodarīts kaitējums Pasūtītāja īpašumam (telpām), Izpildītājs par saviem līdzekļiem nodrošina bojājumu novēršanu (telpu remontu). Ja remonts nepieciešams telpās, attiecībā uz kurām darbojas telpu remontdarbu garantijas termiņš, attiecīgos darbus veic garantijas nodrošinātājs, bet Izpildītājs veic šo darbu apmaksu.

6. LĪGUMSODA SANKCIJAS
6.1. Ja Izpildītājs nepiegādā Preci Līguma 1.2.punktā norādītajā termiņā, Pārdevējs maksā Pasūtītājam līgumsodu 0,1% (nulle, komats, viens procenta) apmērā no nepiegādātās preces cenas ar PVN par katru kavējuma dienu, bet ne vairāk kā 10% (desmit procentus) no Līguma summas.
6.2. Ja Izpildītājs Līguma 3.3. un 5.4.4.punktos noteiktajā kārtībā neapmaina nekvalitatīvo Preci pret jaunu vai nenovērš konstatētās nepilnības, Izpildītājs maksā līgumsodu 0,1% (nulle, komats, viens procenta) apmērā no nekvalitatīvās Preces summas par katru nokavēto dienu, bet ne vairāk ka 10% (desmit procentus) no attiecīgās Preces summas.
6.3. Ja Izpildītājs vienpusēji atsakās no Līguma izpildes vai Pasūtītājs Līgumā vai Latvijas Republikas normatīvajos aktos noteiktajā kārtībā izbeidz Līgumu Izpildītājs vainas dēļ Izpildītājs maksā Pasūtītājam līgumsodu 10% apmērā no Līguma kopējās summas ar PVN, kuras apmērā Izpildītājs nav piegādājis Preci līdz paziņojuma par Izpildītāja vienpusēju atkāpšanos no Līguma izpildes iesniegšanas dienai Pasūtītājam vai Pasūtītāja paziņojuma par Līguma izbeigšanu Izpildītāja vainas dēļ iesniegšanas dienai Izpildītājam un sedz zaudējumus, kas radušies Pasūtītājam saistībā ar Līguma izbeigšanu:
6.4. Par šajā Līgumā 2.1.punktā noteiktā maksājuma nokavējumu, Pasūtītājs maksā Izpildītājam līgumsodu 0,1% (nulle, komats, viens procenta) no Līguma kopējās summas ar PVN par katru kavējuma dienu, bet ne vairāk kā 10% no Līguma kopējās summas.
6.5. Ja Izpildītājs nepilda kādu no Līguma vai tā pielikumu noteikumiem, izņemot gadījumos, kas minēti citos Līguma 6.sadaļas punktos, Pasūtītājs ir tiesīgs piemērot līgumsodu EUR 300,00 (trīs simti euro un 00 centi) apmērā, par katru pārkāpumu. Līguma minētā līgumsoda samaksa neatbrīvo Izpildītāju un Pasūtītāju no saistību izpildes.
6.6. [bookmark: _Hlk39842840]Līgumsoda kopējā summa nedrīkst pārsniegt 10% (desmit procenti) no kopējās Līguma summas. Līgumsoda nomaksa neatbrīvo Puses no līgumsaistību izpildes.
6.7. Puses ir atbrīvotas no atbildības par savu līgumsaistību neizpildi, ja tam par iemeslu ir nepārvaramas varas apstākļi, par kuru iestāšanos attiecīgajai Pusei nekavējoties ir jāziņo otrai Pusei.

7. LĪGUMA SPĒKĀ STĀŠANĀS, TERMIŅŠ UN IZBEIGŠANA
7.1. Līgums stājas spēkā brīdī, kad to paraksta abu Pušu pārstāvji un tiek noslēgts līdz visu saistību izpildei.
7.2. Līgums var tikt izbeigts pirms termiņa jebkurā brīdī, Pusēm par to rakstiski vienojoties, vai vienpusēji Līgumā un normatīvajos aktos noteiktajos gadījumos.
7.3. Pasūtītājam ir tiesības vienpusēji atkāpties no Līguma, par to rakstiski paziņojot Izpildītājam piecas darba dienas iepriekš un neatlīdzinot tādējādi radušos izdevumus un/vai zaudējumus, ja:
7.3.1. Izpildītājam ir uzsākts maksātnespējas process, likvidācija, uzsākts tiesiskās aizsardzības vai ārpustiesas tiesiskās aizsardzības process;
7.3.2. Izpildītāja darbība ir izbeigta vai pārtraukta, ir apturēta tā saimnieciskā darbība;
7.3.3. Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
7.3.4. Pasūtītājs divas reizes ir iesniedzis Piegādātājam pretenziju par Preces nekvalitatīvu izpildi vai neizpildi laikā un ir konstatējis trešo Līguma noteikumu pārkāpumu, par ko Pasūtītājam ir tiesības iesniegt pretenziju.
7.4. Gadījumā, ja Pasūtītājam ir zudusi nepieciešamība saņemt Preci no Izpildītāja, Pasūtītājs ir tiesīgs vienpusēji izbeigt Līgumu, informējot Izpildītāju rakstiski vismaz 30 (trīsdesmit) dienas iepriekš.
7.5. Izpildītājam ir tiesības vienpusēji izbeigt Līgumu bez jebkāda zaudējumu atlīdzības pienākuma, par to rakstiski paziņojot Pasūtītājam piecas darba dienas iepriekš, ja:
7.5.1. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
7.5.2. Pasūtītājs savas darbības vai bezdarbības dēļ kavē Līgumā noteikto samaksas termiņu ilgāk par 30 (trīsdesmit) dienām un minēto trūkumu nenovērš 10 (desmit) darba dienu laikā pēc Izpildītāja rakstveida brīdinājuma nosūtīšanas dienas Pasūtītājam. 
7.6. Izbeidzot Līgumu, Pusēm ir pienākums veikt savstarpējos norēķinus par Līguma ietvaros kvalitatīvi un savlaicīgi piegādātu Preci, ko Puses ir apliecinājušas ar abpusēji parakstītu Aktu.
7.7. [bookmark: _Hlk34660284]Pasūtītājam ir tiesības vienpusēji atkāpties no Līguma, ja Līgumu nav iespējams izpildīt tādēļ, ka Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.


8. PUŠU PĀRSTĀVJI
8.1. Lai sekmētu līgumsaistību izpildi pienācīgā kārtā un šajā Līgumā noteiktajos termiņos, Puses ieceļ šajā Līguma sadaļā norādītos pārstāvjus.
8.2. Pasūtītāja kontaktpersonai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Izpildītāju, pieprasīt no Izpildītāja informāciju, sniegt informāciju Izpildītājam, nodrošināt ar Līgumu saistītās dokumentācijas nodošanu/pieņemšanu, organizēt Preču pieņemšanu, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, bet viņa nav pilnvarota izdarīt grozījumus un papildinājumus Līgumā, ieskaitot, grozīt Līguma summas un/vai Līguma izpildes termiņus. Pasūtītāja kontaktpersona: Tehniskā atbalsta daļas vadītājs Gatis Blumbahs, tālrunis 20266064, e-pasts: gatis.blumbahs@aslimnica.lv;
8.3. Izpildītāja kontaktpersonai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos jautājumus, parakstīt Līgumā noteiktos aktus, pretenzijas, pieņemt darbus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Izpildītāju, pieprasīt no Pasūtītāja informāciju, sniegt informāciju Pasūtītājam, nodrošināt ar Līgumu saistītās dokumentācijas nodošanu/ pieņemšanu, nodrošināt Preču pieņemšanu, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, bet nav pilnvarota izdarīt grozījumus un papildinājumus Līgumā, ieskaitot, grozīt Līguma summas un/vai Līguma izpildes termiņus vai apjomus. Izpildītāja kontaktpersona: valdes loceklis Jānis Matuzānis, tālr.+371 29486212, e-pasts: pemteh@inbox.lv. 
8.4. Puses var nomainīt šajā nodaļā norādītās personas, par to nosūtot paziņojumu e-pastā otras Puses kontaktpersonai trīs darba dienas iepriekš. Par paziņojumu uzskatāma e-pasta vēstule, kas nosūtīta no otras Puses kontaktpersonas e-pasta un ir derīga bez elektroniskā paraksta. Šādā gadījumā nav nepieciešams veikt grozījumus Līgumā.

9. STRĪDI
9.1. Visi strīdi, kas rodas šī Līguma sakarā, vispirms tiek risināti Pušu savstarpējās sarunās, ja sarunās strīdu atrisināt neizdodas, tad jebkurš strīds, domstarpība vai prasība, kas izriet no šī Līguma, tiks izšķirts Latvijas Republikas tiesā, piemērojot Latvijas Republikā spēkā esošos normatīvos aktus.
9.2. Ja sakarā ar Līgumu vai tā izpildi, Pusēm pastāv strīds vai kāda no Pusēm ir iesniegusi prasību tiesā, tas nav pamats Izpildītājam pārtraukt, apturēt vai kā citādi kavēt Līgumā noteikto saistību izpildi, kā arī Pasūtītājam aizturēt maksājumus vai kā citādi Pusēm  nepildīt tos pienākumus, kuri tieši nav saistīti ar strīdu, izņemot ja šāda Līguma izpildes pārtraukšana vai maksājuma aizturēšana noteikta Līgumā.

10. PREČU IZMAIŅU VEIKŠANAS KĀRTĪBA
10.1. Līguma darbības laikā Līgumā un Publisko iepirkumu likumā noteiktajos gadījumos var tikt veiktas izmaiņas sākotnēji paredzētajos Preču apjomos un/vai var tikt veikta papildu Preču iegāde.
10.2. Līguma ietvaros Līguma kopējās summas izmaiņu vērtībai nepārsniedzot 10 % no Finanšu piedāvājumā norādītās kopējās summas, var tikt veiktas Preču apjomu izmaiņas, vai papildu un neparedzēto Preču iegāde gadījumā, ja Puses ir konstatējušas nepieciešamību veikt attiecīgas izmaiņas.
10.3. Puses vienojas, ka papildu un neparedzēto Preču cenas tiks noteiktas, atbilstoši Finanšu piedāvājumā iekļauto analogo Preču cenām, vai, ja Finanšu piedāvājumā analogu Preču nav, vadoties no attiecīgu/līdzīgu Preču cenām tirgū.
10.4. Izmaiņas Preču apjomos vai papildus neparedzētu Preču iegāde  var tikt veikta, ja tiek konstatēta nepieciešamība:
10.4.1. mainīt Preču apjomus, Precēm, kas jau sākotnēji tika iekļautas Tehniskajā specifikācijā un par kurām rīkota iepirkuma procedūra, bet tos objektīvu iemeslu dēļ nebija iespējams precīzi noteikt vai uzmērīt un tādēļ ir nepieciešams mainīt to apjomus;
10.4.2. veikt tādu Preču iegādi, kas sākotnēji netika iekļautas Tehniskajā specifikācijā, un tos nebija iespējams konstatēt vai nebija iespējams paredzēt šo Preču nepieciešamību.
10.5. Veicot grozījumus Publisko iepirkumu likuma 61.pantā noteiktajos gadījumos, pēc Pakalpojumu apjomu izmaiņu un/vai papildu un neparedzēto Preču izmaksu tāmes saskaņošanas, Izpildītājs un Pasūtītājs noslēdz rakstisku vienošanos pie Līguma par nepieciešamo Preču apjoma un/vai papildu un neparedzēto Preču piegādi.

11. NEPĀRVARAMA VARA
11.1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, kas izraisījuši preču piegādes/pakalpojumu sniegšanas, būvdarbu veikšanas ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
11.2. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā piecu darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
11.3. Ja nepārvaramas varas apstākļu dēļ līgums nav izpildāms ilgāk par vienu mēnesi, katram no Pusēm ir tiesības vienpusēji izbeigt līgumu, par to rakstiski informējot otru Pusi. Šajā gadījumā neviena Puse nevar prasīt līguma izbeigšanas rezultātā radušos zaudējumu atlīdzināšanu.

12. CITI NOTEIKUMI
12.1. Visas pretenzijas un strīdi, kas var rasties Līguma izpildes laikā, tiek risināti vispirms pārrunu ceļā, pēc iespējas vienojoties abpusēji izdevīgam kompromisam. Strīda neatrisināšanas gadījumā strīds tiek izšķirts Latvijas Republikas normatīvajos aktos noteiktajā kārtībā Latvijas Republikas tiesā.
12.2. Līguma nosacījumi var tikt grozīti Pusēm savstarpēji vienojoties, noformējot Līguma grozījumus, labojumus un papildinājumus rakstiski. Tie pievienojami Līgumam kā pielikumi un kļūst par Līguma neatņemamu sastāvdaļu.
12.3. Neviena no Pusēm bez saskaņošanas ar otru Pusi nedrīkst nodot trešajai personai savas saistības, kas ir noteiktas ar Līgumu.
12.4. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.
12.5. Ja kādai no Pusēm tiek mainīts juridiskais statuss, Pušu amatpersonu paraksta tiesības, vai kādi Līgumā minētie Pušu rekvizīti, tālruņa, faksa numuri, elektroniskā pasta adreses, adreses u.c., tad tā nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā punktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.
12.6. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Puses brīdina par šādu apstākļu iestāšanos vienu mēnesi iepriekš.
12.7. Līgums sagatavots uz astoņām lapām. Līgumam tiek pievienoti divi pielikumi, kas ir Līguma neatņemamas sastāvdaļas:
12.7.1. 1.pielikums – “Tehniskais - finanšu piedāvājums” uz vienas lapas;
12.7.2. 2.pielikums – “Preču defektu konstatācijas akta forma” uz vienas lapas.

